Manu Chao

Manu Chao (vlastné meno José-Manuel Thomas Arthur Chao * 21. jún 1961, Paríž, Francúzsko) je francúzsky spevák so španielskym pôvodom. Napriek tomu je spevákom a hudobníkom, ktorý spieva ako vo francúzskom, tak aj španielskom, anglickom, arabskom a portugalskom jazyku. Jeho pôvod sa podieľal aj na jeho hudobnej tvorbe. Chao vo svojich textoch čerpá inšpiráciu z politických tém, alternatívnych životných štýlov, ale aj rôznych kultúr a hudby samotnej. Sám je aktivistom a v Európe má mnoho nasledovateľov, vrátane antiglobalistického hnutia. Ako hudobník bol na parížskej scéne považovaný za ,,talentovaného chlapíka" už začiatkom 80. rokov. Svoju kariéru začal v skupine Hot Pants, slávu získal v zoskupení Mano Negra, pričom celosvetovú popularitu si vydobyl ako sólový umelec.  

 Detstvo a mladosť 
Manu Chaova matka  Felisa  Ortega pochádza z Bilbaa v Španielsku, otec spisovateľ a novinár Ramón Chao zase z Vilalby v Galícii. Do Francúzska emigrovali, aby sa vyhli dikátorskému režimu Francisca Franca, kvôli ktorému bol odsúdený na smrť aj Manuov starý otec. Krátko po Manuovom narodení sa Chaovci presťahovali na odľahlé predmestie Paríža, a tak strávil Manu takmer celé svoje detstvo v častiach Boulogne-Billancourt a neskôr Sèvres. V detstve a mladosti bol obklopený mnohými umelcami a intelektuálmi, ktorí boli väčšinou známymi jeho otca. Mnoho detských zážitkov a skúseností Chao neskôr citoval vo svojich textoch.

Ako dieťa trávil mnoho času hraním futbalu, rovnako sa však prejavovala aj jeho záľuba k hudbe. Veľa času trávil sediac pred rádiom či gramofónom a počúval Chucka Berryho, prípadne hudbu španielskej revolúcieManu Chao". Radio France Internationale. October 2007. http://www.rfimusique.com/siteen/biographie/biographie_6191.asp . Prístup: 20.11.2009. 

V období dospievania objavil britskú rockovú scénu, a to predovšetkým vďaka skupine Clash. Tá mala vplyv na jeho ranú kariéru. V r. 1985 založil svoju prvú skupinu, Hot Pants, ktorá hrala vlastnú zmes invenčného mixu rockabilly a R&B. V polovici 80. rokov začala francúzska alternatívna scéna kvitnúť a objavovali sa na nej nové indie skupiny ako Beruriers Noirs a Garçons Bouchers.

Mnoho nových skupín hrávalo koncerty v baroch, v squatoch a v opustených továrňach pre publikum mladých tínedžerov, ktorí boli posadnutí predstavou vzdialiť sa mainstreamu.. Aj Manu Chao sa začal podieľať na novom alternatívnom živote. Vystupoval tiež v typickom indie rockovom outfite známom ako Los Carayos.

 Mano Negra 
V r. 1987 sformoval Chao skupinu nazvanú Mano Negra. Išlo o mnohonárodnú žánrovo nezaradenú skupinu, ktorá mala hlavný vplyv na alternatívnu rockovú scénu. 

 Diskografia 

S Mano Negra

 Patchanka (Virgin France, 1988)
 Puta's Fever (Virgin France, 1989)
 King of Bongo (Virgin France, 1991)
 In the Hell of Patchinko (Live in Japan, Virgin France, 1992)
 Casa Babylon (Virgin France, 1994)

Sólová

 Clandestino (Virgin, 1998)
 Próxima Estación: Esperanza (Virgin, 2001)
 Radio Bemba Sound System (Virgin, 2002)
 Sibérie m'était contée (Virgin, 2004)
 La Radiolina (Because/Nacional, 2007)
 Estación México (Live in Mexico, 2008, limitovaná edícia)
 Baionarena (dvojCD + DVD), 2009
 Viva Tu'' (2024)

 Filmografia 
 Babylonia en Guagua (2002) 
 Mano Negra: Out of time (2005)

 Referencie 

Pozerám videá a vidím Brazíliu? Aké Francúzsko?

Kategória:Francúzski reggae bubeníci
Kategória:Francúzski reggae basgitaristi
Kategória:Francúzski reggae gitaristi
Kategória:Francúzski reggae speváci
Kategória:Francúzski rockoví bubeníci
Kategória:Francúzski rockoví basgitaristi
Kategória:Francúzski rockoví gitaristi
Kategória:Francúzski rockoví klávesisti
Kategória:Francúzski rockoví speváci
Kategória:Francúzski speváci-skladatelia
Kategória:Francúzski skladatelia modernej hudby
Kategória:Francúzske osobnosti baskického pôvodu
Kategória:Francúzske osobnosti španielskeho pôvodu
Kategória:Osobnosti z Paríža